AIŠKINAMASIS RAŠTAS

Dėl savivaldybės turto perdavimo pagal panaudos sutartį

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) gavo visuomeninės organizacijos Mindūnų bendruomenės centro (toliau – VO) 2019 m. vasario 19 d. prašymą perduoti pagal panaudos sutartį 10 metų 21,01 kv. m ploto patalpą bendrabučio pastate (unikalus Nr. 4400-0131-2205), esančiame Molėtų r. sav., Mindūnų sen., Mindūnų k., Muziejaus g. 10. Prašyme nurodo, kad planuoja NMA teikti paraišką ir minėtose patalpose vykdyti projektą „Kaimo bendruomenės materialinės bazės kūrimas ir stiprinimas“. Jeigu bus gautas finansavimas, perduotose patalpose atliks remontą ir vykdys jose bendruomenės verslumą skatinančius projektus. Paraiška NMA turi būti pateikta iki 2019 m. kovo 15 d.

Administracijos direktoriaus 2017 m. birželio 15 d. įsakymu Nr. B6-491„Dėl savivaldybės turto pripažinimo nereikalingu Molėtų rajono savivaldybės administracijos funkcijoms įgyvendinti“ minėtos patalpos buvo pripažintos nereikalingomis Administracijos funkcijoms vykdyti ir buvo perduotos Molėtų krašto muziejui eksponatų saugojimui ir kitai, įstaigos nuostatuose nustatytai veiklai. Šiuo metu Molėtų krašto muziejaus veiklai patalpos nereikalingos, todėl patalpų panaudos sutartis buvo nutraukta. Patalpos nenaudojamos ir Administracijos veiklai.

VO raštu įsipareigoja atlikti perduoto turto einamąjį ir kapitalinį remontus.

Visi  sprendimą pagrindžiantys dokumentai pateikti sprendimo projekto rengėjui.

Parengto sprendimo projekto tikslas – perduoti 10 metų laikotarpiui šiuo metu Molėtų rajono savivaldybės administracijos patikėjimo teise valdomas, bet funkcijoms vykdyti nereikalingas patalpas pagal turto panaudos sutartį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 16 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktas, 2, 3, 4 dalys, 27 straipsnio 1 dalies 2 punktas;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.4 papunktis, 3 punktas, 4.2, 5.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės administracijos patikėjimo teise valdomos, bet funkcijoms vykdyti nereikalingos patalpos bus perduotos VO, kurios bus suremontuos ir naudojamos visuomenės poreikiams.

Neigiamų pasekmių nenumatoma.

**4. Priemonės sprendimui įgyvendinti**

Bus parengta ir pasirašyta panaudos sutartis bei turto perdavimo – priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.